**З А П И С Н И К**

од 42-таседница на Советот на ОпштинаАеродром, одржана на 19.04.2024 година со почеток во 16:30 часот, во просториите на ОпштинаАеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18.Томче Ѓуровски |
| 3. Стефан Синадиновски | 19. Љупчо Недески |
| 4. Љупчо Ацковски | 20. Даниел Самарџиски |
| 5. Сузана Павловска | 21. Александра Петковска Николовска |
| 6. Оливер Миланов | 22. Миле Климоски |
| 7. Антонио Петковски | 23. Дарко Масларковски |
| 8. Маријана Столевска Тасиќ | 24. Горан Костовски |
| 9. Станислав Николовски | 25. СањаНесторовскаЛазарова |
| 10.Лидија Стаменкова | 26. ДејанРистовски |
| 11.Бошко Петковски | 27. Благица Сековска |
| 12Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески |
| 16. Вангелина Мојаноска |

Присутни се и претставници од општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат мнозинство членови на Советоти Советот може полноважно да одлучува.Претседателот извести дека на седницата СоветницитеБлагица Сековска и Горан Костовски се приклучени он-лајн

Претседателот отвори расправа по однос на Записникот на 41-та седница на Советот.

Бидејќи никој не побара збор Претседателот го стави на гласање Записникот

**ГЛАСАА: ЗА – 24 советници ПРОТИВ –нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на дневниот ред

Претседателот извести дека се доставени предлог точки за дополнување на дневниот ред

Од страна на Градоначалникот:

1.Предлог-одлука за давање согласност на Статут на Приватна установа за деца- детска градинка Литл Ми Интернешнл Прискуп Скопје

2.Предлог-програма за измена и дополнување на Програма (Ф) урбанистичко планирање и уредување на просторот на Општина Аеродром за 2024 година

Претседателот отвори расправа по однос на предлозите.

Претставник од Општинската администрација даде образложение по однос на дополнителната точка Предлог-програма за измена и дополнување на Програма (Ф) урбанистичко планирање и уредување на просторот на Општина Аеродром за 2024 година

Бидејќи никој не се јави за збор Претседателот на Совет го заклучи претресот и го стави на гласање предлогот за дополнување на дневниот ред со точката **Предлог-одлука за давање согласност на Статут на Приватна установа за деца- детска градинка Литл Ми Интернешнл Прискуп Скопје**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-програма за измена и дополнување на Програма (Ф) урбанистичко планирање и уредување на просторот на Општина Аеродром за 2024 година**

**ГЛАСАА: ЗА – 17 советници ПРОТИВ – нема ВОЗДРЖАНИ- 1 советник**

Се констатира дека предлогот е усвоен

**Претседателот извести дека 5 точка од дневниот ред Предлог-одлука за донесување Локален еколошки акциски план (ЛЕАП) на Општина Аеродром за период 2024-2030 година е повлечена од страна на предлагачот**

**Претседателот го стави на гласање дневниот ред со дополнувањето**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека дневниот ред за 42-та седница е усвоен

Согласно член 61 од Деловникот за работа на Советот предлагам измена на редоследот на точките на дневен ред и тоа дополнителната точка Предлог-програма за измена и дополнување на Програма (Ф) урбанистичко планирање и уредување на просторот на Општина Аеродром за 2024 година да се разгледа како прва точка од дневниот ред, додека дополнителната точка Предлог-одлука за давање согласност на Статут на Приватна установа за деца – детска градинка Литл Ми Интернешнл Прискул Скопје, да се разгледа како последна точка од дневниот реда пред точката советнички прашања.

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Се премина на точките од дневниот ред**

Советникот Милутин Ристевски се јави за збор и побара пауза од 15 минути поради технички проблеми за следење на седницата во живо

Претседателот на Совет даде пауза од 15 минути

**1-ва точка-Предлог-програма за измена и дополнување на Програма (Ф) урбанистичко планирање и уредување на просторот на Општина Аеродром за 2024 година**

**ГЛАСАА: ЗА – 22 советници ПРОТИВ –нема ВОЗДРЖАНИ- 1 советник**

Се констатира дека точката е усвоена

**2-ра точка-Предлог-заклучок за усвојување на Годишен извештај за работа на ПС од ОН Аеродром за 2023 година**

**На седницата беше присутен и командирот на ПС Аеродром Тони Петровски каде што даде и образложение по однос на извештајот**

**Советникот Милутин Ристевски** се јави за збор и напомена дека внимателно го прочитал извештајот и во споредба со 6 месечниот извештај овој извештај е прилично скратен.Советникот напомена дека пред 6 месеци поставил прашање дали ПС Аеродром поседува уред фонометар со кој што се мери бучавата, одговорено му било дека има фонометар, па Советникот го преформулира прашањето и праша дали овој фонометар во текот на 2023 година е користен, колку пати е искористен, дали се напишани некакви опомени во однос на мерење со овој фонометар

**Командирот даде одговор на поставените прашања од страна на Советникот Милутин**

**ГЛАСАА: ЗА – 16 советници ПРОТИВ –1 советник ВОЗДРЖАНИ- нема**

Се констатира дека Заклучокот е усвоен

**3-та точка**-**Предлог-заклучок за усвојување Годишен извештај на ЈП за комунални дејности на Општина Аеродром за 2023 година**

**ГЛАСАА: ЗА – 16советници ПРОТИВ – нема ВОЗДРЖАНИ- нема**

Се констатира дека заклучокот е усвоен

**4-та точка**–.**Предлог-заклучок за усвојување на Годишна сметка на ЈП за комунални дејности на Општина Аеродром за 2023 година**

**ГЛАСАА: ЗА – 16советници ПРОТИВ – нема ВОЗДРЖАНИ- нема**

Се констатира дека Заклучокот е усвоен

**5-та точка** од дневниот ред –**Предлог-одлука за давање согласност на тримесечен извештај (јануари-март) 2024 година за работењето на ЈП за комунални дејности на Општина Аеродром**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**Претседателот на Совет Дејан Митески предложи заедничка расправа за точките 6, 7 и 8**

**6-та точка** –**Предлог-одлука за утврдување бесправен објект за кој може да се изврши вклопување на објектот во урбанистичко-планска документација (објект бр.1 на КП 1333/5 КО Кисела Вода2).**

**ГЛАСАА: ЗА – 27 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**7-ма точка** - **Предлог-одлука за утврдување бесправен објект за кој може да се изврши вклопување на објектот во урбанистичко-планска документација (објект бр.2 на КП 1268 КО Кисела Вода 2)**

**ГЛАСАА: ЗА – 27 советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**8-ма точка**- **Предлог-одлука за утврдување бесправен објект за кој може да се изврши вклопување на објектот во урбанистичко-планска документација (објект бр.1 на КП 1032 КО Кисела Вода 2)**

**ГЛАСАА: ЗА – 26 советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**9-та точка-Предлог-одлука за прецизирање на начинот на пренамена на поединечен станбен простор во деловен простор.**

Претседателот на Совет Дејан Митески даде објаснување по однос на точката и напомена дека станува збор за ситуација на пренамена на станови во колективни згради каде што согласно закон за градење може да се пренаменуваат од станбен во деловен простор со согласност од 51 % од станарите кои што живеат во станбената зграда.

**ГЛАСАА: ЗА – 17советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**10-та точка**-**Предлог-одлука за прецизирање на начинот на реализација на детални урбанистицки планови, при пресметка на потребен број на паркинг места**

**ГЛАСАА: ЗА – 17 советници ПРОТИВ – нема ВОЗДРЖАНИ- 1 советник**

Се констатира дека Одлуката е усвоена.

**11-та точка** - **Предлог-одлука за давање согласност на Статут на Приватна установа за деца- детска градинка Литл Ми Интернешнл Прискул Скопје**

**ГЛАСАА: ЗА –23советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**12-та точка** -**Советнички прашања**

Љупчо Недески- на поставените прашања од наша страна, дали и колку кошаркарскиот клуб МЗТ Скпје должи по основ на плати и надоместоци со игра на зборови добивме одговор само за вработените. Во одговорот кој го добивме од управата на кошаркарскиот клуб не знаеме кој се потпишал, нема долу потпишаниот. Со игра на зборови наведено е дека не се должи по основ на плати на вработените и колку вработени лица во моментов има клубот, изоставени се моментот дали клубот должи по основ на договори на дела и дали должи по основ на тужби, никаде ги нема наведено играчите, тренерите, ниту пак стручниот штаб. Повторно од оваа говорница ги поставив истите прашања со дополнително прашање, дали е точно дека кошаркарскиот клуб се соочува со безброј тужби

-Конечно стигна првата блокада, а тоа е судот од Фиба каде што е наведено, ова е од 9 Април 2024 година, казната на Фиба се однесува на забрана на трансфери се додека не биде постигнат договор за исплата на средствата што се должат. Дали Градоначалникот популарниот Тими како што беше промовиран во кампањата, цитирам „Тими кој по семејна врска е поврзан и задоен со МЗТ Скопје“ , што превземал тој по однос на тоа и дали некој ќе сноси одговорност за лошото раководење на кошаркарскиот клуб МЗТ Скопје.Зошто популарниот Тими на крајот од минатата година, поточно на 29.12.2023 на седницата која што се одржа во 09:00 часот наутро на шверцески начин ни сервираше измена на Одлука со која се менуваа одобрените средства на кошаркарскиот клуб од износ од 24 милиони се намалува на 19.700.000. Дали Градоначалникот на Општина Аеродром кој толку многу го сака клубот превземал нешто и зошто тој истиот ги намалил средствата кога знае во каква тешка финансиска ситуација се наоѓал клубот.

Дарко Масларковски-До Градоначалникот, дали ќе ја напушти Градоначалничката функција ако стане Министер во следната Влада на ВМРО-ДПМНЕ и доколку е така дали ќе се спремаме на нови избори на локално ниво

-Дали се има план и намера да почне конечно да се коси тревата во Општина аеродром, затоа што реагираат на сите страни луѓе од Мичурин до Долно Лисиче

-До каде е процедурата со фонтаните и чешмичките за пиење вода, дали оваа година навремено ќе бидат пуштени

Упатувам апел до администрацијата, до службите кои што работат за тоа да апелираат до нивните колеги во Град Скопје да ги пуштат чешмичките

-До инспекциската служба дали е изречена некаква мерка до луѓето кои што градат на улица Петар Ацев, го блокираат сообраќајот и не поставуваат никакви известувања за тоа.Дали има некаква опомена или казна изречено до нив

-Дали имате информација што е превземено со случајот во Уличиштето Лазо Ангеловски каде што дете кое што најверојатно му треба помош, но се однесува неадекватно, што е превземено бидејќи се жалат родители и наставници. Дали се службите во тек, што е превземено и што планираат да превземат.

-Прашање до службата за урбанизам, дали носењето на Дупот во Лисиче ќе биде после иззбори или ќе го буткате сега во овој предизборен период и дали ќе имаме предупредување пред да биде на точките на дневен ред. Дали може да ме запознае секторот со тој дуп

-До каде е со мачкањето боја и поставувањето на табли за вклучување на Ново Лисиче на платежниот паркинг на Град Скопје

-Прашање до сите Советници, дали би ме поддржале во Иницијатива доколку тоа се носи, да поднесеме Иницијатива да биде бесплатен паркингот за едно возило, за сите жители од Општина Аеродром од Мичурин до Долно Лисиче да не бидат дискриминирани луѓето кои што не живеат на место каде што има зонско паркирање

Сузана Делева – Прашање кое што е поврзано со двата случаеви кои што се случија во Општина Аеродром, имено со појава на големи змии во нашата Општина и тоа едната змија е појавена кај продавницата на Стокомак на улица Коста Новакович, а другата змија е појавена во близина на ффм. Како оди динамиката на косење на тревната површина во Општината, кои површини се искосени и дали ќе се стигне да се искоци цел Аеродром

Даниел Самарџиски-прашање од граѓанин кој што живее на Јане Сандански број 5, се работи за една пријава поднесена на 22.08.2023 година на која што добива одговор на 15.04.2024 година, каде што одговорот од инспекторот бил повторно да се донесе нова пријава и тој повторно да чека уште 8 месеци. Се работи за број 170/2023 година

Советникот Милутин Ристески-Колку изнесува месечниот приход на Општината од комунална такса за јавно осветлување изразено во денари за секој месец поединечно во текот на цела 2023 година и на кое конто се книжи овој приход, ме интересира дали тоа можам да го видам во некоја завршна сметка или во некоја од кварталните извештаи

-На 25.03.2024 година потпишан е договорот за воспоставување на јавно приватно партерство за проектот Смарт Аеродром вреден речиси 656,4 милиони денари. Која беше потребата за јавно приватно партнерство вредно над 10 милиони евра да се гласа на шверцерски начин со материјал доставен 13 минути пред седница

-На 17.10.2021 година во ек на изборната кампања за локалните избори Градоначалникот Тимчо Муцунски на својата Фејсбук страна за проектот Смарт Аеродром ќе напише време е за дигитализација на сите Општински административни услуги , каде во договорот е дигитализацијата на Општинските услуги во овој договор за Смарт Аеродром. Следното прашање цитирано од постот на Градоначалникот од октомври 2021 „Смарт Аеродром е проект кој значително ќе ја подобри ефикасноста на Општинските служби и ќе го олесни животот на граѓаните , ова решение ќе поттикне иновација, стартап бизниси и решенија“ па повторно се враќаме на договорот, како ќе ги поттикне овие решенија и стартап бизниси

Дали постои физибилити студија за оправданоста на ваквото јавно приватно партнерство и ако постои зошто таа студија не е презентирана пред Советот на Општина Аеродром и ако постои таа студија да ми се достави примерок од истата.

Дневниот ред беше исцрпен.

Со тоа заврши 42-та седница на Советот на Општина Аеродром.

Претседател на Совет

на Општина Аеродром

Дејан Митески